सान्जा बसुमतारिनि- “मानास सेरफांनि गोमोन थाइजौ” आ दोंसे मुजिथाव सुंद’ सल’। थाइजौ गोमोना रेन्जारनि फिसाजो जादों माथो! सल’खौ फरायना थुलुंगा मोननो हागोन। सानसे समाव बिमा बिफा गोजानाय गिबि सुबुंसाइया गुवाहाटी नोगोराव हाग्रा बिफाननि मोगा मोगिनि आनजाद लाहैयो आरो बिनानाव रैसुमैयानो जेनेबो। सानसे मोगा मोगिनि फिथाइयाबो ओंखारदोंमोन जायखौ गावनि लोगो बिरदाव लाबोनाय बड’सा खौरां लाइयाव मोनदोंमोन। खौरां मोननानै मानास हाग्रामानि मावख’आव नुजाहैबाय। रेन्जारा बर’ मानसिमोन। साख्रियाव जइन जाहैबाय बिनानाव रैसुमैखौ लानानै। रेन्जारनि खावलायनायबादि बिनानावखौ बिनियावनो दोननायसै। रेन्जारा समाइना मुंनि सासे फिसाजो दंमोन। माब्लाबानो बिजोंनो सल’ खिन्थाग्राया माबा लांखायावनो गोसोथोलायनायसै। बिमा-बिफाया गथायनानै होनायसै। सल’वाव मानास हालाम आरो खाथि खाला बर’ गामिखौ रायखांफादों; मानोना बेयो बर’ फिसाफोरनि जिउ बिथुनजों गोथौ सोमोन्दो दं। मानासा हादरारि धोन बेखौ मिथिहोनो नाजादों। गोजाम गामिखौ नायनो ओंखारनायावनो थाइजौ गोमोनआ सल’ खिन्थाग्राजों गुरब्ला नुजानायसै आरो जुलिबो होनायसै। समाइना बिफाबादि हाग्रा अनसुला रेन्जार मोननांगौवा गोब्राबसै! सुंद’ सल’खौ फराइब्ला धरणीधर औवारिनि- मैहुर सल’माखौ गोसोखाङो। बाखोनायथाव आरो थुलुंगाथाव सल’ जादों।